<classify> MAJADILIANO kati ya aliyekuwa Mkurugenzi wa zamani wa Mipango, Ufuatiliaji na Tathimini wa Taasisi ya Kuzuia na Kupambana na Rushwa Takukuru, Kulthum Mansoor anayekabiliwa na mashitaka ya utakatishaji fedha na Mkurugenzi wa Mashitaka nchini DPP, yamekufa baada ya pande hizo kushindwa kuafi kiana.Wakili wa Utetezi, Elia Mwingira alidai hayo jana mbele ya Hakimu Mwandamizi Mfawidhi, Godfrey Isaya wakati kesi hiyo ilipokuja kwa ajili ya kutajwa. Alidai mazungumzo kati ya pande hizo, yamekufa kwa kushindwa kuelewana, hivyo aliomba mahakama iwaelekeze upande wa mashitaka kukamilisha upelelezi. Akijibu hoja hiyo, Wakili wa Serikali Mwandamizi, Wankyo Simon alidai kuchelewa kwa upelelezi, kumesababishwa na upande wa utetezi ambao waliandika barua kwa DPP, hivyo aliomba waeleze wamefikia wapi.Mazungumzo yalikufa kwa sababu tulishindwa kuelewana, hivyo tunaomba waharakishe upelelezi kwani kesi ni ya muda mrefu,alidai Mwingira. Oktoba 30, mwaka jana upande wa utetezi waliieleza mahakama hiyo kwamba mteja wao ameandika barua kwa DPP, kuomba kuingia makubaliano na kukiri makosa yake.Baada ya kueleza hayo, Hakimu Isaya aliahirisha kesi hiyo hadi Januari 20 mwaka huu kwa ajili ya kutajwa. Kulthum anakabiliwa na mashitaka manane ya kughushi, kujipatia fedha kwa njia ya udanganyifu na kutakatisha Sh bilioni 1.477.Inadaiwa katika tarehe tofauti kati ya Januari 2013 na Mei 2018, mshitakiwa alighushi barua ya ofa ya Agosti 13, 2003 kwa madhumuni ya kuonesha kuwa barua hiyo, imetolewa na Halmashauri ya Wilaya ya Bagamoyo huku akijua kuwa sio kweli.Katika mashitaka ya pili inadaiwa kati ya Januari 2012 na Mei 2017 katika maeneo ya Upanga ndani ya Wilaya ya Ilala, mshitakiwa kwa kudanganya alijipatia Sh milioni 5.2 kutoka kwa Alex Mavika ambaye ni mfanyakazi wa Takukuru, kama malipo ya kiwanja kilichopo Kijiji cha Ukuni Bagamoyo.Pia inadaiwa kati ya tarehe hizo, Kulthum alijipatia Sh milioni tatu kutoka kwa Wakati Katondo, kama malipo ya kiwanja kilichopo maeneo ya Kijiji cha Ukuni wilayani Bagamoyo mkoani Pwani.Mshitakiwa huyo pia alijipatia Sh milioni tano kutoka kwa Ofisa wa Takukuru, Gogo Migutah kama malipo ya kiwanja kilichopo eneo hilo hilo. Katika mashitaka ya tano, inadaiwa Kulthum alijipatia Sh milioni saba kutoka kwa Ekwabi Majungu ambaye pia ni ofisa wa Takukuru kama malipo ya kiwanja hicho.Kulthum anadaiwa kati ya Januari 2012 na Mei 2017, maeneo ya Upanga jijini Dar es Salaam, akiwa Mkurugenzi wa Mipango, Ufuatiliaji na Tathminu, alijipatia Sh milioni saba kutoka kwa John Sangwa kama malipo ya kiwanja cha eneo hilo.Indaiwa mshitakiwa akiwa mwajiriwa wa Takukuru, alijipatia Sh milioni tano kutoka kwa Rose Shingela kwa ajili ya malipo hayo. Katika mashitaka ya utakatishaji fedha inadaiwa kati ya Januari 2013 na Mei 2018 huko maeneo ya Upanga, mshitakiwa alijipatia Sh 1,477,243,000 wakati akijua kuwa fedha hizo ni haramu na ni zao la kosa tangulizi la kughushi.  <topic>: KITAIFA 